Stupino

Stupino () om Venäman lidn Moskvan agjan suves. Se om Stupino-lidnümbrikon (edel vn 2017 heinkud — rajonan) administrativižeks keskuseks i üks'jäižeks lidnaks.

 Istorii 
Eländpunktan aluz om pandud vl 1507 kuti Stupinskii počinok-külä, möhemba Stupino-külä. Sauvoškanzihe Elektrovoz-radnikžilod («elektrovedim») vll 1934−1938, no nevondkundaline tobmuz päti šingotada puruvedimid, i sauvond oli udesprofiliruidud tehmaha lendimiden paloid. Radnikžilo sai lidnan statusad nügüdläiženke nimenke vn 1938 17. päiväl kezakud. Stupino oli alištunu agjan tobmudele oikti vll 1939−2001 i oli sauptud lidnaks vhesai 1991.

Stupino šingotase sömtegimištol (maidkombinat, leibänkombinat, konditerižen «Mars»-kompanijan tegimed), sauvondmaterialiden pästandal (raudbetontegesed, kuivad segoitused, keramine apakut, lämuzizoläcii, špalerad), aviamašiništon tegimil i mujumetallurgijan kompanijal, kodihimijanStupinon himižen tegimen sait (cxz.ru).  , gigijenan i stökolplastikan tegimil, mugažo alüminiiastjoiden, paličikoiden i pakuitesen edheotandoil.

 Geografijan andmused 
Lidn sijadase lidnümbrikon suves, Okan hural randpolel, 185 m ü.m.t. keskmäižel korktusel.

Matkad Tulan agjan röunhasai om kümne kilometrad suvipäivlaskmha orhal. Matkad Moskvan röunhasai (Moskvan rengazavtotehesai) om kahesakümne kahesa kilometrad pohjoižhe-lodeheze orhal, avtotel vai raudtel. Lähembaine lidn om Kašir ani suvipäivnouzmha Okan oiktal randal.

Stupino-raudtestancii radab lidnan pohjoižes vspäi 1900, koume seižutezpunktad om lidnas mugažo. «Don»-mante (M4-trass) mäneb kahtes kilometras päivlaskmha lidnaspäi. Stupino (Krutiški)-sodalendimport om tomha jüguid.

 Eläjad 
Vl 1939 lidnan ristitišt oli 18 980 eläjad, vl 1959 — 45 295 eläjad. Vn 2010 Venäman rahvahanlugemižen mödhe lidnan eläjiden lugu oli 66 816 ristitud, rajonan koume videndest, vn 2021 — 64 412 ristitud. Kaik 66 341 eläjad oli lidnas vl 2017. Kaikiš suremb lidnan ristitišt oli 72..74 tuhad eläjid vll 1982−1992 (74 476 rist. vl 1989).

Rahvahad (ozutadud rahvahudenke vl 2010): venälaižed — 95,6 %, ukrainalaižed — 1,3 %, toižed rahvahad — 3,1 %.

Ortodoksižen hristanuskondan üks'toštkümne pühäpertidStupinon pühäpertid sobory.ru-saital.  oma kaičenus i saudud lidnas: Eläban Eziauguižen Stroican Belopesockii-naižjumalankodi (aluz om pandud vl 1498) ühtennimiženke päjumalanpertinke i koumenke jumalanpertinke, koume tošt jumalanpertid i nell' časounäd.

 Openduz 
Lapsiden opendusen aluzkundad oma ühesa nimitadud i nomeruidud päivkodid (nomer 2, 4, 6, 8, 9, 14, 21, 23, 28), kuz' keskškoladOpendusen aluzkundad lidnümbrikon tobmuden stupinoadm.ru-saital.  (nomer 1 (nell' adresad), 2 (koume adresad i kaks' nimitadud päivkodid), 4 (nell' adresad i päivkodi), 5 (i kaks' päivkodid), 8 (i koume päivkodid), 9 (i koume päivkodid)), kaks' liceid (nomer 1 i 2 i niiden kuz' školanedelišt palakundad), kaks' korrekcišt školad (nomer 10 i škol-internat), ümbrikon lapsiden sädamižen pert', Stupinon čomamahtoiden škol, olimpižen varan sportškol Vsevolod Bobrovan nimed.

Professionaližen opendusen aluzkundad oma Stupinon tehnikumStupinon tehnikuman sait (стамт.рф).  (+ avtomatine känduz anglijan kel'he), Moskvan agjan medicinižen kolledžan filial (ende medkolledžan nomer 1), Moskvan üläopendusen aluzkundoiden koume filialad.

 Galerei 

 Homaičendad 

 Irdkosketused 
 Lidnümbrikon tobmuden sait (stupinoadm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Moskvan agjan lidnad
*